Bagatzako geltokia

Bagatza Bilboko metroaren 2. lineari dagokion lurpeko geltokia da, Barakaldoko Santa Teresa auzoan kokatuta dagoena. 2002ko apirilaren 13an inauguratu zen, eta Bizkaiko Garraio Partzuergoaren 2. tarifa-gunean dago. Geltokiak San Eloy Ospitaleari zerbitzu ematen dio.

Sarbideak 
Geltokiak hiru sarbide ditu, bi eskailera bidezkoak eta beste bat igogailu bidezkoa.

 Gabriel Aresti kalea, Miranda etorbidearekin izkina (Gabriel Aresti irteera)
 Santa Teresa plaza (Santa Teresa irteera)
 Gabriel Aresti kalea, Askatasun etorbidearekin izkina (Gabriel Aresti irteera)

Gaueko sarbideak 
 Gabriel Aresti kalea, Miranda etorbidearekin izkina (Gabriel Aresti irteera)
 Gabriel Aresti kalea, Askatasun etorbidearekin izkina (Gabriel Aresti irteera)

Geltokia 
Norman Fosterrek diseinatutako haitzulo motatakoa da. Bolumen handi bakar batean zulatzen den ganga itxurako galeria da, 100 metro inguru luzerakoa, eta hari zintzilikatuta bi mezzanina izeneko plataforma banatzaile daude. Mezzanina bakoitza alboko bi nasekin elkarlotzen da eskailera monumentalen eta igogailuen bidez, eta kaleko sarbideen igogailu eta eskailerekin korridore zabalen bidez. Mantenu elementuak, hala nola aireztapena, kableak, ur-hodiak eta abar nasen azpian kokatzen dira.

Geltoki hauetako arkitekturan hiru material nagusi erabili dira: hormigoia, altzairu herdoilgaitza eta beira. Azalak hormigoi ikusizkoak dira, 240 x 120 zentimetroko modulo plaka aurrefabrikatuak erabilita eta hormigoi bonbeatuzko estalduraren enkofratu galduak direnak. Mezzanina elementuen egitura altzairu herdoilgaitzezkoa da, haitzulo pisutsuaren irudia arinduz. Sarbide korridoreak hormigoizko kanoi eliptikoak dira, espazio zabalak lortuz. Kalean, Santa Teresa sarbidearen kanoia altzairu eta beirazko elementu bilakatzen da, fosterito izenpetutako bidaiaria jasotzeko sarrera gardena, alegia. Aldiz, Gabriel Aresti sarbidearen kanoia agerian utzi eta ez da fosterito motatako sarrerarik erabili.

Geltokia igogailu, txarteldegi, balioztatze makina eta 2017tik desfibrilagailuz ere hornituta dago.

Lotuneak 
Geltokiaren kanpoaldean Kbus eta Bizkaibus zerbitzuak hornitzen dituzten bi autobus geraleku daude. Hurrengo lineak geralekuetatik pasatzen dira:

Bidaiariak 
Bizkaiko Garraio Partzuergoak urtero argitaratzen dituen bidaiarien datuen arabera, geltokiak hurrengo bidaiari kopurua izan ditu:

Erreferentziak

Ikus, gainera 
 Barakaldo
 2. linea (Bilboko metroa)
 Bilboko metroa
 Kbus
 Bizkaibus

Kanpo estekak 

 Bilboko metroaren webgunea
 Kbusen webgunea
 Bizkaibusen webgunea

Bilboko metroko geltokiak
Barakaldoko garraioa
Barakaldoko eraikinak
2002an amaitutako eraikinak